runetrust/blame-folketinget-dk huggingface dataset:
Ebbe Kalnæs (CD), 2000-10-26:
Og derfor skal vi også - selvfølgelig med forsigtighed - drøfte spørgsmålet om genteknologi og den tredje verden og de muligheder, der er i bare at få mad nok, det vil sige, at få fattigdommen og sulten af vejen de steder, hvor den stadig væk er. Derfor skal vi altså passe på, at vi ikke kommer i en situation, hvor vi stiller så høje krav til og sætter så høje mål for det miljøpolitiske - som vi skal arbejde med lokalt, og som vi skal arbejde med på lang sigt, ingen tvivl om det - at det ikke bliver global velfærd, vi går efter, men at det bliver noget med, at vi skubber nogen ud over kanten, fordi det simpelt hen ikke vil være muligt at rejse dem fra den fattigdom, som de er i i dag.
Lars Barfoed (KF), 2011-10-06:
Ud over de områder, som fru Julie Skovsby nævnte, vil jeg også sige, at jeg som nu forhenværende justitsminister dengang, da jeg var justitsminister, oplevede, at der var lange ventetider for psykiatriske undersøgelser i retspsykiatrien, hvilket også betyder, at vi havde og har for lange varetægtsfængslinger.
Line Barfod (EL), 2003-05-05:
Hvis man øger hemmeligholdelsen, øger brugen af civile agenter, uden at nogen reelt har mulighed for at føre kontrol med det, fordi det hele foregår i hemmelighed, øger vi altså også risikoen for, at det går galt, så øger vi risikoen for, at det pludselig er løbet af sporet, uden at vi har opdaget det, fordi der ikke er den demokratiske kontrol, som er helt afgørende for et retssamfund.
Line Barfod (EL), 2008-03-11:
Derfor går bekymringen jo på, om man bare iværksætter det ene tiltag efter det andet uden at sikre sig, at der er de fornødne regler, uden at sikre sig, at der er de fornødne it-retningslinjer for, hvordan man sikrer sig mod misbrug, herunder sikrer sig mod, at nogen overhovedet kan komme til at lave masseudtræk.
Morten Bødskov (S), 2008-04-16:
Spørgsmålet om SF kunne ordføreren meget rigtigt stille til SF, men jeg vil gerne sige, at vi fra socialdemokratisk side deler mange synspunkter med SF med hensyn til, hvilken vej det danske samfund skal bevæge sig, og vi har en fælles forståelse af vigtigheden af at udbygge vores velfærd.
Roger Courage Matthisen (ALT), 2018-05-29:
Men i kraft af de tvangsmæssige indbetalinger til Landsbyggefonden – som i øvrigt udsprang af en rigtig, rigtig god idé med det formål, at eksempelvis friværdi kunne bruges til at bygge nye almene boliger – kan regeringen og partierne bag forsvarsforliget åbenbart tillade sig at bruge borgerne i den almene sektor som malkekvæg til at finansiere råderummet, forsvarsforliget eller samfundets generelle udgifter.
Christian H. Hansen (DF), 2005-05-19:
Men det er også lidt sørgeligt, at man må konstatere, at partier – og her snakker jeg specielt om Venstre og De Konservative – som før har stået på Folketingets talerstol og sagt, at de gik ind for et forbud mod de her rituelle slagtninger, og som glædede sig til, at når de fik regeringsmagten, så var det en af de ting, de også kunne være med til at gennemføre et forbud imod, som nu har regeringsmagten og muligheden for at gennemføre det, så lige pludselig siger nej. Sådan er der mange ting, der er forunderlige.
Morten Messerschmidt (DF), 2022-02-11:
Vi ved jo med sikkerhed, hvordan kvaliteten af de der dommere er – det er i øvrigt et helt utilsigtet kompliment at kalde dem dommere, for hovedparten har maksimalt været dommer ved en byret eller slet ikke prøvet at være dommer, før de kom ned i det her selvophøjede system.
Magnus Heunicke (S), 2024-11-13:
Men hvis man vil – og det har regeringen besluttet at vi vil, og det er der i øvrigt også et stort flertal i Folketinget der bakker op om – reducere og sætte en bremse for stigningen i de statslige årsværk og også reducere i de statslige årsværk, så er vi nødt til som ministerier, og det er jeg også som miljøminister, at se på, hvad vi så har.
Marcus Knuth (V), 2015-11-20:
Vi ville ikke fremsætte et eller andet, som ikke hviler i grundloven, men vi mener også, at vi har en pligt til at opretholde lov og orden og fred i Danmark, og hvis vi ikke implementerer de her regler, hvis vi ikke vedtager de her love, risikerer vi at komme i en situation, hvor der kommer i tusindvis af mennesker til Danmark på meget kort tid og vores myndigheder ikke kan kontrollere situationen, og så er det, vi svigter vores ansvar over for den danske befolkning i forhold til at beskytte den danske befolkning og opretholde lov og orden.
Jytte Andersen (S), 1997-10-28:
På det offentlige område er flaskehalsproblemerne koncentreret om social- og sundhedsområdet, hvor der især konstateres mangel på uddannede pædagoger, social- og sundhedsassistenter, sygeplejersker, socialrådgivere, læger, ergoteraperuter, fysioterapeuter samt jordemødre. Herudover peger mange af de 14 AF-regioner på problemer med at rekruttere arbejdskraft til undervisningssektoren.
Mogens Lykketoft (S), 2001-01-31:
Men normdannelsen med hensyn til religionsfrihed er ikke afsluttet, og Danmark har stadig mulighed for at påvirke udviklingen i en bedre retning. I den forbindelse skal vi i al beskedenhed ikke glemme, at det høje niveau for Danmarks udviklingsbistand og vores betydelige frivillige bidrag til FN's organisationer, gør, at man lytter til Danmarks stemme, når der tales udviklingspolitik, og når der tales menneskerettigheder.
Irene Simonsen (V), 2004-01-30:
F.eks. er jeg jo nødt til også at spørge tilbage, om vi så ikke også risikerer, at den, der så virker som butiksdetektiv i et supermarked, pludselig skal til at gennemgå et længere uddannelsesforløb, når det er butiksindehaverens ansvar og også er i stor interesse for ejeren af virksomheden, at det her foregår på en ordentlig og sober og god måde.
Per Clausen (EL), 2011-02-22:
Jeg vil spørge hr. Jesper Langballe om en enkelt, lille ting, og det handler om de kontrakter: Er det sådan, at hr. Jesper Langballe kan forestille sig, hvad der sker med et universitet, som ikke indgår nogen kontrakt med ministeren, altså, hvem bestemmer, hvad der står i sådan en kontrakt?
Ole Stavad (S), 2006-05-24:
Vi er uforstående over for, at man har ønsket at drive fjernstyring og centralisering af kommunerne så vidt, at man end ikke inden for regeringens selvvalgte skattestopregler har givet mulighed for, at kommunerne selv har kunnet fastsætte deres indtægter fordelt på indkomstskat, grundskyldpromille og dækningsafgift inden for de rammer, der ligger i eksisterende lovgivning.
Pernille Rosenkrantz-Theil (EL), 2002-11-15:
Men det mener den borgerlige regering tydeligvis ikke, så det er altså i stedet for denne her »nødstedte« gruppe af direktører og underdirektører, som regeringen vil give en markant skattelettelse, mens man leder stadig mere desperat efter penge til skattelettelser for arbejdsindkomster, og mens alle initiativer i forhold til de svageste skal finansieres af folk på overførselsindkomster gennem den ekstraskat, der er lagt på denne her gruppe gennem den såkaldte satspulje.
Karina Adsbøl (DD), 2023-04-11:
Formålet med ændringen af efteruddannelsesordningen er, som det er sagt her i dag, at folketingsmedlemmer også får mulighed for løbende at kunne opkvalificere sig både i forhold til det politiske arbejde, mens man sidder i Folketinget, men også i forhold til kompetenceudvikling til brug i en karriere efter udtrædelse af Folketinget.
Morten Homann (SF), 2005-12-13:
Nu har man med denne her aftale konfiskeret yderligere et par milliarder af de penge, som er blevet sparet op, og jeg kan godt forstå, at man som almen lejer nu kan begynde at se et mønster i regeringens politik, at det simpelt hen i stadig større og højere grad er de almene lejere, som skal betale gildet.
Martin Henriksen (DF), 2014-02-21:
Jeg har, som jeg også var inde på i mit spørgsmål til ministeren, fået oplyst i et ministersvar fra ligestillingsministeren for noget tid siden, at lovgivningen faktisk er sådan i dag, at hvis en kvindelig patient kommer ind på et hospital og således selvfølgelig er i en sårbar situation, og hvis der kommer en læge, som nægter at hilse på hende – den tanke kunne man jo godt få, når man kigger på udviklingen i samfundet – og hun så, fordi hun føler, at det er ubehageligt, beder om at få en læge, som hun føler respekterer hende, så kan hospitalet sige til hende med loven i hånden: Hvis du synes, det her er ubehageligt, må du benytte dig af det frie sygehusvalg, og så må du tage til et andet hospital.
Karsten Lauritzen (V), 2013-03-19:
Og det er jo, fordi det er rigtigt nok, at der er en 30-procentsgrænse, men hvis man kører for tæt på den forankørende, kan man også få et klip i kortet, og hvis man skal følge SF's og De Radikales forslag, skal både sele og mobiltelefon tælle med.
Pernille Blach Hansen (S), 1999-11-12:
Jeg synes, det var meget karakteristisk for hr. Flemming Hansens tale, at han sagde »industrien« utrolig mange gange, men han sagde ikke ordet »miljø« én eneste gang, og det siger jo noget om prioriteringen hos Det Konservative Folkeparti. Derfor ville jeg godt spørge hr. Flemming Hansen: Anerkender Det Konservative Folkeparti, at der sandsynligvis er miljøproblemer og sundhedsproblemer med de her stoffer, og at det er noget, vi skal tage alvorligt?
Pelle Dragsted (EL), 2019-02-05:
Og der har været fremført forskellige ting her i debatten, bl.a. at det er fuldstændig ligegyldigt, hvad det er for en ejer, vi har, fordi vi har sådan en regulering, der sikrer, at uanset om det er et forbrugerejet selskab eller andre, vil de være underlagt de samme regler.
Helge Sander (V), 2005-11-08:
Derfor kan vi også glæde os over, at der i går kom en række rigtig gode ansøgere til fonden, og jeg har fortsat meget store forventninger til, at den fond vil bidrage til det, vi lige akkurat har et behov for, nemlig et hurtigtarbejdende instrument, der kan sikre, at gode ideer kan blive ført ud i livet så hurtigt som overhovedet muligt.
Mikkel Dencker (DF), 2017-10-10:
Det må være i alles interesse, at der ikke foretages overflødige gravninger, at eksisterende rør, som har ledig kapacitet, udnyttes, før man lægger ekstra rør i, og at man også bliver bedre til at undgå, at man kommer til at grave eksisterende ledninger over til ulempe for alle dem, der i det daglige har gavn af dem.
Troels Lund Poulsen (V), 2009-01-21:
For det tredje - det tror jeg også godt fru Ida Auken vil erkende - er luftforurening jo karakteriseret ved, at det desværre også er noget, der bevæger sig over landegrænser, og derfor nytter det jo ikke noget kun at gøre en særlig indsats i Danmark.
Peter Skaarup (DF), 2020-01-14:
For vi befinder os i en tid, hvor borgerne bliver utrygge ved nogle bærende samfundselementer som skat, som politiet, som forsvaret, hvor man oplever, at der finder skandaler sted – teledatasagen, som ministeren jo selv har haft med at gøre her på det seneste – og hvor der er brug for, at diverse journalister, borgere og andre kan grave i tingene.
Hans Kristian Skibby (DF), 2010-04-26:
Men jeg vil gerne spørge lidt ind til De Radikales holdning til det her med demokratiopfattelsen, for det var ordføreren jo lidt inde på, nemlig at man egentlig gerne vil forsvare de her ældgamle udemokratiske valgregler, som gør, at 7,5 pct. af borgerne ikke får nogen mandater, mens et parti, der kun er halvt så stor, og som har fået 3,5 pct. af stemmerne, godt kan få en plads i Europa-Parlamentet.
Line Barfod (EL), 2004-04-30:
Jeg tror, at mange, hvis de fik valgmuligheden, så hellere ville have, at vi havde nogle flere hænder og brugte de menneskelige ressourcer, frem for at se på, at man kunne gøre det med færre hænder, hvis man bruger noget mere elektronik, og at man gør det mere maskinelt.
Charlotte Antonsen (V), 2005-04-19:
, så hvis EU forsøger at lave lovgivning, som griber ind i det, som egentlig er nationalstaternes kompetence, så vil det være sådan, at vi her i Folketinget fremover fuldstændig klart kan afvise en sådan lovgivning. Vi vil også fremover af EU blive orienteret samtidig med regeringerne, vi rykker altså op ved siden af regeringerne som nationale parlamentarikere.
Rasmus Prehn (S), 2010-06-10:
Men der bliver altså stadig væk tale om massive besparelser i landets kommuner; dels har regeringen varslet nulvækst, og man kalkulerer direkte med en milliardbesparelse ved at have nulvækst, dels har landets finansminister sendt det klare signal, at kommunerne selv kommer til at finde de penge, de har brugt for meget.
Mette Thiesen (DF), 2025-10-09:
For der er selvfølgelig nogle børn, der skal have noget særlig hjælp, men der er også rigtig, rigtig mange udfordringer i forhold til børn, som ikke har let ved at agere i det system, der er i skolen, og som skal lære det, fordi det også er noget, de skal bruge videre i livet.
Pia Gjellerup (S), 2005-11-24:
Jeg synes, som M021S13541431NAKL.FM Page 1408 Tuesday, January 31, 2006 1:41 PM hr. Leif Mikkelsen også greb fat i, at netop introduktionen af ordet uduelighed jo i hvert fald understregede, at der kunne være visse muligheder for og lidt trang til undervejs, at man faktisk kom tæt på at diskutere borgmesterens rolle, når et politisk flertal var utilfreds.
Lene Espersen (KF), 2006-03-14:
Lige så vigtigt syntes jeg det var, at fru Birthe Rønn Hornbech gjorde en del ud af at fremhæve, at reformen her skaber store organisatoriske og ledelsesmæssige forandringer i politiet, men at der også bliver nogle nye organer, der gerne skulle medvirke til at skabe et mere dynamisk og frittænkende politi.
Torsten Gejl (ALT), 2020-11-25:
Mener ministeren, at det er rimeligt, at pensionister og førtidspensionister, der er ramt af samleverafhængighed, således at de trækkes i ydelse, fordi deres partner har arbejde, befinder sig i et skattemæssigt grænseland, hvor de ikke ved, om de skal beskattes af den forsørgelse, de penge eller de værdier, de modtager fra deres partner?
Aage Frandsen (SF), 2004-10-26:
Det er klart, at der er tale om en decentralisering, ved at man flytter opgaver fra amter til kommuner, men der er tale om en centralisering, i det omfang der bliver store enheder, og der er også tale om en centralisering, i det omfang man flytter opgaverne til staten, og det gør man jo på nogle områder.
John Dyrby Paulsen (S), 2012-12-18:
Sandheden er jo, at ja, vi kan godt gøre nogle ting inden for de rammer, der er, og jeg mener faktisk, at det, justitsministeren har gjort, og også de initiativer, han har taget på det seneste, er rigtig, rigtig gode skridt i den rigtige retning.
Helge Adam Møller (KF), 2003-10-08:
Det, det drejer sig om, er jo i virkeligheden at sikre, at Irak og de 22 millioner mennesker, der sidder dernede, hurtigst muligt får mad og helst tre gange om dagen; at de får vand; at de får boliger; at de får deres sygehuse til at fungere, og at børnene trygt kan gå i skole ligesom danske børn og ikke risikerer at få sprængt benet af på vej til skole af miner osv.
Lissa Mathiasen (S), 2004-05-04:
Det, der lå i min hentydning, var egentlig, at jeg undrer mig såre over, at man fra konservativ side, fra Venstres side og fra regeringens side ikke har været lige så bekymrede som os over at se, hvordan tingene stille og roligt er skredet, og at man den ene gang efter den anden kan afsløre nogle, som arbejder illegalt.
Søren Krarup (DF), 2002-02-08:
Jeg vil sige, at der er én ting, der kalder mig op, og det er også et spørgsmål til fru Pia Kristensen: Er fru Pia Kristensen ikke enig i, at fru Margrethe Vestagers kriterium eller efterlysning af et kriterium røber en afgrundsdyb foragt for det danske folk? Hvad er forskellen på en dansk borger og på en flygtning, der kommer hertil?
Jørgen Arbo-Bæhr (EL), 2006-05-04:
Jeg vil godt sige, at det afgørende i denne sammenhæng er, at forhåndsgodkendelse af et vikarbureau forudsætter, at vikarbureauet er dækket af en kollektiv overenskomst, samt at ansættelse af østarbejdere i vikarbureauet sker i henhold til gældende overenskomst.
Grete Schødts (S), 2004-03-11:
Forbrugerrådet mener, at dette forslag fratager borgerne muligheden for en lavere lægemiddelpris, mens Danmarks Apotekerforening mener, at hvis forslaget ikke vedtages, kan der meget vel opstå et spænd mellem den pris, den danske forbruger betaler, og den europæiske gennemsnitspris, som medicintilskuddet beregnes ud fra.
Christian H. Hansen (DF), 2007-02-27:
Nu har vi tidligere på dagen haft en debat om sodomi, forbud mod dyresex, hvor vi drøftede dyreværnslovgivningen meget, og hvis man kigger i dyreværnslovens § 29, kan man læse, og nu vil jeg citere fra den: »Den, der ved dom findes skyldig i mishandling eller grovere uforsvarlig behandling af dyr, kan ved dommen for bestandig eller for et nærmere fastsat tidsrum frakendes retten til at eje, bruge, passe eller slagte eller i det hele taget beskæftige sig personligt med dyr.«
Lene Espersen (KF), 2003-05-27:
At der er utrolig meget positivt at bidrage med, f.eks. ved at bruge tiden til også at diskutere med de personer, som man er uenig med, og som man nok aldrig sådan hundrede procent når til konsensus med, men hvor der vil være en frugtbar uenighed, også efter diskussionerne er slut.
Karina Adsbøl (UFG), 2022-03-15:
Jeg var også inde at læse om erfaringen med forsøgsordningen fra Halsnæs, og her var der bl.a. et citat fra en bruger, og citatet lød: Havde jeg ikke været med i projektet, var jeg nok fortsat i et vildt misbrug og var endt med at tage livet af mig selv.
Ole Stavad (S), 2002-10-03:
Da Venstre og regeringen traf beslutningen om at lave strukturkommissionen, var vi i Socialdemokratiet i sagens natur glade for, at der kom et meget præcist signal til Socialdemokratiet, og det kunne ikke komme i stærkere form, for det kom via en henvendelse fra statsministeren til Socialdemokratiets partiformand, Poul Nyrup Rasmussen, om, at alle selvfølgelig skulle være med i det her.
Sophie Løhde (V), 2023-05-09:
Som jeg var inde på i min besvarelse, er kravet om de 2 pct. jo i sin tid blevet fastsat, så det svarer til spærregrænsen ved et folketingsvalg, hvor der altså skal fordeles 175 mandater, holdt op imod at når vi skal til europaparlamentsvalg i Danmark, skal der alene fordeles 14 mandater.
Liselott Blixt (DF), 2012-06-07:
Rapporten angiver, at borgerne ikke får den fysiske træning, de har behov for, og dermed viser undersøgelsen, at de seneste års store politiske fokus på genoptræning og vederlagsfri fysioterapi i vidt omfang er forbigået de borgere, der bor i botilbud på grund af et handicap.
Brian Mikkelsen (KF), 2007-01-11:
Og nu står vi altså over for reduktioner i en størrelsesorden på ca. 150 mio. kr. Når vi fra statslig side interesserer os meget for udviklingen, skyldes det, at løsningen af folkebiblioteksopgaverne er særdeles vigtig set ud fra et kulturpolitisk synspunkt, og at staten er ansvarlig for en række såkaldte overbygningsopgaver i tilknytning til folkebibliotekerne, som f.eks. tilskud til de biblioteker, der får tillagt en funktion som centralbiblioteker.
Peter Skaarup (DF), 2015-05-07:
Så vil jeg sige bedre sent end aldrig, hvis ministeren er kommet på bedre tanker, for det virker jo egentlig også total logisk, at bryder man reglerne for de ting, man har fået lov til, nemlig at få en kortere straf, fordi man er udvist udlænding, ved at vende tilbage, må man også afsone resten af straffen, og det skal gerne ske i hjemlandet.
Jakob Engel-Schmidt (V), 2014-10-22:
Men jeg synes egentlig, det kunne være ganske interessant at høre ministerens personlige holdning – og jeg fornemmer jo, at ministeren måske er som en due, der flyver blandt høge på det her spørgsmål: Har ministeren det godt, når regeringen tilbageruller en række af de lempelser, man har lavet på området, og gør dem til stramninger i stedet?
Niels Helveg Petersen (RV), 1999-04-09:
Konklusionerne i vismandsgruppens rapport var helt klare. Vismændene fandt ikke sager - det er dog en trøst - hvor en kommissær var direkte eller personligt involveret i svigagtige aktiviteter, men der er påvist talrige tilfælde, hvor kommissærer bærer ansvar for svig, uregelmæssigheder eller forsømmelser inden for deres tjenestegrene eller særlige ansvarsområder.
Eva Kjer Hansen (V), 2007-05-23:
Her den 13. maj kårede vi i den konkurrence Danmarks bedste plejehjem, hvor det var skønt at se, hvordan det simpelt hen strømmede ind med nomineringer ikke alene fra beboere og pårørende, men også fra medarbejdere, gående på, at lige netop det sted, hvor de arbejder, eller det sted, hvor de bor, skulle være det bedste plejehjem.
Jens Joel (S), 2020-05-20:
Men ministeren har jo lige sagt, at der kommer et forslag, fordi vi ønsker at sikre, at både friskolerne og for den sags skyld folkeskolerne, ungdomsuddannelserne og børnehaverne bliver mere mangfoldigt sammensat, sådan at vi undgår problematikken med den skævhed, der er på nogle skoler, og som det her forslag bl.a. også sigter til.
Christian H. Hansen (UFG), 2010-03-04:
Hvorfor skal der gå så lang tid? Handler det i bund og grund om det, som det også handlede om, da man diskuterede forslaget om hold af ræve, nemlig at det ville komme til at koste for mange penge for landbruget, hvis man indførte det nu, og at hensynet til landbrugets økonomi vejer tungere end hensynet til dyrene?
Pernille Frahm (SF), 2009-05-15:
Dem, jeg har talt med, siger: Bare vi dog kunne få en liste, bare vi dog kunne få nogle anvisninger, for vi har ikke ressourcer til at rende rundt og lave det her stykke arbejde, eller bare vi kunne få en hjælpende hånd - som f.eks. den, DanWatch ville kunne give.
Morten Messerschmidt (DF), 2024-05-17:
Men det, det desværre ikke siger noget om, er konsekvenserne for de danskere, som skal leve med beslutningerne, ikke bare i forhold til det med socialpolitikken, man har overdraget, men jo også i forhold til de konsekvenser, det har for rigtig, rigtig mange danskere, når man optager især meget store lande, som gør indgreb i EU's landbrugsstøtteordning, strukturstøtteordning og mange af de støtteordninger, som danske virksomheder, borgere osv. knytter håb til, når det handler om at fastholde arbejdspladser her.
Hans Andersen (V), 2007-05-11:
Den socialdemokratiske ordfører nævnte jo også, at der faktisk er sket en betydelig indsats på det her felt, og det er da en anerkendelse fra Socialdemokraternes side, for vi har faktisk sat en række initiativer i gang, og jeg synes sådan set, at det er meget fornuftigt, at vi følger op på dem, inden vi tager videre skridt.
Sophie Løhde (V), 2008-01-10:
Fru Sophie Løhde har bl.a. gjort det, at hun har stemt imod den psykiatriplan, der foreligger på området, og ifølge hvilken man bl.a. bruger 116 mio. kr. på at omdanne et hospital i Hørsholm til et nyt psykiatrisk sygehus.
Anne Grete Holmsgaard (SF), 2002-01-10:
Indirekte er det vel næsten også det samme som at sige, at regeringen faktisk godt kan tilslutte sig det forslag til vedtagelse, der ligger, som jo faktisk er et forslag, hvor man ser fremad og fortsætter en debat om, hvordan vi håndterer de problemer, der er på transportområdet
Kaare Dybvad Bek (S), 2020-01-08:
I forhold til ventelisterne på studieboliger og kollegieværelser forventes effekten at være begrænset, men initiativet kan tilskynde nogle studerende til at vælge en bolig lidt længere fra deres uddannelsessted, end tilfældet er i dag, hvor priserne kan være lavere.
Mattias Tesfaye (S), 2022-03-30:
Udlændingeloven er ikke skruet sådan sammen, at man, alene fordi man kommer fra et bestemt land, så enten har brug for beskyttelse eller ikke har brug for beskyttelse, og man kan sagtens få beskyttelse i Danmark, selv om man kommer fra et fuldstændig fredeligt land, hvis det land f.eks. har en fuldstændig vanvittig lovgivning over for homoseksuelle eller over for jøder eller kristne mindretal eller andet, og det er, fordi det er en individuel vurdering.
Henriette Kjær (KF), 2006-10-27:
Hvis man i forbindelse med en ansøgning om familiesammenføring eller tidsubegrænset opholdstilladelse sørger for at indsamle alle oplysninger og udfylde alle felter, ja, så kan Udlændingeservice hurtigere behandle sagen og dermed træffe en hurtig afgørelse til gavn for de borgere, der måtte ønske det.
Pia Kjærsgaard (DF), 1997-11-06:
Det, Dansk Folkeparti ønsker, er, at landets pensionister bliver stillet ens, at man ikke, som hr. Villy Søvndal synes, skal straffes, hvis man har sparet op til sin alderdom, skal straffes, hvis man har et hus, man har boet i hele sit liv.